Diari Oficial de la Generalitat Valenciana


Sumari del DOGV 1715, del 03-02-1992 (1992/823821)

ORDRE de 20 de desembre de 1991, del Conseller d'Agricultura i Pesca, per la qual es convoquen les comunitats de regants per a formular peticions o propostes, en relació a la utilització d'aigües per a reg. a l'empara del Decret 47/1987, de 13 d'abril; del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/12/20/(2)/dof/vci/html**

### Dades del document

Número de DOGV
:   1715

Data del DOGV
:   03-02-1992

Secció del DOGV
:   DISPOSICIONS GENERALS

Número del document
:   1992/823821


Data del document
:   20-12-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 20 de desembre de 1991, del Conseller d'Agricultura i Pesca, per la qual es convoquen les comunitats de regants per a formular peticions o propostes, en relació a la utilització d'aigües per a reg, a l'empara del Decret 47/1987, de 13 d'abril, del Consell de la Generalitat Valenciana.  
Davant la necessitat de seguir actuant en els processos de racionalització d'aigües per a reg, conjugant les possibilitats que se'n deriven amb les necessitats pressupostàries, d'acord amb l'article 3r. del títol I del Decret 47/1987, de 13 d'abril, del Consell de la Generalitat Valenciana, sembla oportú establir la convocatòria pública a les comunitats de regants perquè formulen les seues peticions o propostes en relació amb la utilització d'aigües per a reg.   
Per tot això, i fent ús de les facultats que tinc atribuïdes,  
ORDENE  
Article primer  
Convocar les comunitats de regants perquè, a càrrec del pressupost de 1992 i segons les disponibilitats que tinga, puguen formular totes les peticions que vulguen, en relació amb la utilització d'aigua per a reg, conformement al que es disposa als articles 1r., 2n. i 8è. de la Llei de la Generalitat Valenciana 7/1986, de 22 de desembre, i a l'article 3r. del Decret 47/1987, de 13 d'abril, del Consell de la Generalitat Valenciana.  
Article segon  
Les peticions podran formular-se en el termini de trenta dies des de la publicació de la convocatòria i seran presentades a la Conselleria d'Agricultura i Pesca o a les corresponents direccions territorials, conformement al model de la sol·licitud que figura com a annex d'aquesta ordre, aportant als efectes la documentació complementària que s'hi expressa.  
Article tercer  
Conformement al que estableixen els articles 4t. i 8é. del Decret 47/1987, les peticions, prèviament a l?estudi que se'n faça, seran classificades en dos grups: aquelles per a les quals s'estime necessària la redacció del Projecte del Pla d'Utilització d'Aigua per a Reg i aquelles altres en què s'aprecie la innecessarietat de fer-lo.  
Aquests supòsits donaran lloc, respectivament, a les actuacions que s'estableixen en els títols II i III del decret esmentat i per als dos casos, quan escaiga, a les determinades en el títol IV.  
Article quart  
Les obres subvencionades podran executar-se segons la seua dimensió funcional i econòmica, bé en l?exercici pressupostari de 1992, o bé programar-se la seua execució amb caràcter plurianual. En el primer cas, les obres haran d'estar acabades en l?exercici actual i també la seua justificació. En el segon, serà objecte de subvenció, exclusivament, la quantitat corresponent a la inversió efectivament realitzada i justificada a cada any.  
Article cinquè  
Per al pagament de la subvenció haurà de justificar-se la realització de la corresponent obra mitjançant l'aportació de les certificacions d'obra; sent igualment necessari que el tècnic de l'administració autonòmica, designat per a aixà, informe favorablement de l'execució i de la congruència amb el projecte aprovat.  
Els concessionaris de les subvencions hauran d'acreditar el compliment de les obligacions fiscals que tenen, així com també les que els pertoquen respecte de la Seguretat Social.  
Article sisé  
Tindran preferència en la concessió de les subvencions aquelles comunitats de regants que hagen complert degudament els programes convinguts amb la Conselleria d'Agricultura i Pesca en els exercicis anteriors.  
DISPOSICIONS FINALS  
Primera  
Facultar la Direcció General de Desenvolupament Agrari, perquè puga dictar totes les disposicions que calguen per al desenvolupament d'aquesta ordre.  
Segona  
L'ordre entrarà en vigor l?endemà de la publicació al Diari Oficial de la Generalitat Valenciana.  
València, 20 de desembre de 1991.  
El Conseller d'Agricultura i Pesca,   
LUIS FONT DE MORA MONTESINOS  
ANNEX  
Proposta de racionalització d'aigüa per a reg  
(Conformement al Decret 47/1987, de 13 d'abril, del Consell de la Generalitat Valenciana)  
Denominació del titular:  
CIF   
domicili , província ,  
municipi comarca , telèfon ,  
representant ,  
com a , domicili del representant   
Documentació que s'hi adjunta:  
- Certificat de l'acord de sol·licitud, reflectit en acta amb acord de petició d'ajudes, facultats de representació i termini d'execució de les obres.  
- Ordenances i/o estatuts de la comunitat de regants, on conste que ha estat aprovada per l?organisme hidràulic competent.  
- Documentació que acredite el compliment de les obligacions fiscals i davant la Seguretat Social.  
- Entitat bancària, agència, localitat i número de compte (certificat de l?entitat bancària).  
- Còpia del document d'identificació fiscal.,  
- Altres (especifiqueu-los):  
- Si escau, documentació, segons el parer del peticionari, que justifique l?estalvi de l'aigua per a reg, sense minva de la capacitat productiva dels terrenys.  
- Exposició del problema: situació actual, agricultors i superfície afectada, etc.  
- Solucions proposades pel peticionari: objectius proposats, estalvi d'aigua estimat, etc.   
- Cost aproximat de les obres i calendari previst d'execució, per anualitats segons el peticionari.  
 , de de 199   
CONSELLERIA D'AGRICULTURA I PESCA - VALENCIA


Còpia Permalink ELI